《送杨应宁中书还镇江展墓遂归云南访故业》
明代·林瀚

陈情有疏叩天关，两地乡心一日还。京口新阡多碧树，滇南旧业半青山。

潮声暮雨龙江上，云影秋鸿马鬣间。行处莫耽诗景好，群仙相候紫宸班。

作者简介：（1434—1519）明福建闽县人，字亨大。成化二年进士。授编修。正德时官南京兵部侍郎，条上时政十二事，因语涉近幸，多格不行。与守备中官不合，又裁抑内臣因进贡经南京者，为刘瑾所恨，谪浙江参政，致仕。瑾诛，复官。谥文安。有《文安公集》。